கேள்வி: சுருவாசோ கல்வெட்டு பற்றி தகவல் சொல்.
பதில்: சுருவாசோ கல்வெட்டு (இந்தோனேசியம்: ''Prasasti Saruaso I''; மினாங்கபாவு மொழி: ''Batu basurek Saruaso I'') என்பது பகாருயோங் மன்னனான பகாருயோங் ஆதித்தியவர்மன் என்பவரின் கல்வெட்டுக்களில் ஒன்றாகும். இது வாப்பாகே கல்வெட்டு ''(Prasasti Batu Bapahek)'' என்றும் அழைக்கப்படுகிறது. இது சுருவாசோ கல்வெட்டு என அழைக்கப்படக் காரணம் இதில் குறிப்பிடப்பட்டிருக்கும் ஸ்ரீ சுருவாசோ ''(Sri Surawasa)'' என்னும் பெயர்தான். இப்பெயரே சுருவாசோ கிராமத்தின் பெயர்க் காரணமும் ஆகும். இக்கிராமம் இந்தோனேசியாவின் மேற்கு சுமாத்திரா மாகாணத்தின் தானா டாத்தார் மாவட்டம் மாவட்டத்தில் அமைந்துள்ளது.
கேள்வி: சுருவாசோ கல்வெட்டு - கல்வெட்டு வாசகம் குறித்து விரிவாக சொல்லுங்கள்.
பதில்: சுருவாசோ கல்வெட்டிலுள்ள மலாயு மொழி எழுத்துக்களின் மூலம் கூறப்படுவதாவது, எப்போதும் நெல் வளத்தில் குன்றாத நந்தன ஸ்ரீ சுராவாசாவுக்கு ''(Nandana Sri Surawasa)'' நீர் பாய்ச்சத் தேவையான கால்வாய்களை அமைப்பதை ஆதித்திய வர்மன் நிறைவு செய்தான்Casparis, J. G. de., (1992), ''Kerajaan Malayu dan Adityawarman'', Seminar Sejarah Malayu Kuno, Jambi, 7-8 Desember 1992. Jambi: Pemerintah Daerah Tingkat I Jambi bekerjasama dengan Kantor Wilayah Departemen Pendidikan dan Kebudayaan Jambi, hlm. 235-256. என்பதும், அவ்விடத்தில் கால்வாய்களை அமைப்பது அதற்கு முன்னர் ஆதித்திய வர்மனின் மாமாவான அகரேந்திர வர்மன் ''(:en:Akarendrawarman)'' என்பவரால் செய்யப்பட்டது என்பதும் ஆகும். அக்கால மினாங்கபாவு மக்கள் மரபின்படி மாமாவிடமிருந்து மருமகனுக்கோ அல்லது மருமகளுக்கோ வாரிசுரிமை ஏற்படுவது இருந்தது என்பதை ''உலி கொசோக்'' உறுதிப்படுத்துகின்றார்.Kozok, Uli, (2006), Kitab Undang-Undang Tanjung Tanah: Naskah Melayu yang Tertua, Jakarta: Yayasan Obor Indonesia, .